እቲ ዕስለ ኣንበጣ ብመጠኑ ሰፊሕ ምንባሩ ዝዛረብ ምክትል ሓላፊ ቤት ፅሕፈት ሕርሻን ልምዓት ገጠርን ወረዳ ራያ ዓዘቦ ኣይተ ማናዬ ጌታሁን ብወገኑ: ኣብ ልዕሊ ዘራእቲ ዝበጽሐ ጉድኣት ከምዘየለ ገሊጹ። ሓላፊ ርክብ ህዝቢ ቢሮ ክልል ትግራይ ሕርሻ ሚክኤለ ምሩፅ ፡ ቅድም ክብል ኣብ ክልል ዓፋር ተራእዩ ዝተባህላ ዕስለ ኣንበጣ፡ መንግስቲ ገሚቱ ከምዝነበረን ሙሉእ ምድላው ከምዝገበረን ንቢቢሰ ተዛሪቡ። እቲ ሓላፊ ቢሮ ንቢቢሲ "ኣይተዳህለልናን" ኢሉ ወሲኹ መግለጺ ሂቡ ነይሩ። ቅድም ክብል እቲ ቢሮ ሕርሻ ተመሳሳሊ መግለጺ ሂቡ እንተነበረ'ኳ፡ ብሰንኪ ኣቀማምጣ መሬትን እቲ ዕስለ ዝዓርፈሉ ቦታ ምቹእ ዘይምዃንን ነፋሪት ክጥቀሙ ከምዘይከኣሉ ይዛረብ። እቲ ነባሪ ባዕሉ ተወዲቡ ካብ ዝገብሮ ባህላዊ ምክልኻልን ብድምጺ ጥይትን ካብ ምብራር ወጻኢን ካብ መንግስቲ እዚ ዝበሃል ምድላው ከምዘይተገበረ ግን ሓረስቶት ንቢቢሲ ይገልጹ። እቶም መንግስታዊ ኣካላት፡ ካብ ሓለፍቲ ቢሮ ጀሚሮም ክሳብ ሓለፍቲ ጣብያታት ኣብ ዘራእቲ ዛጊድ ዝበጽሐ ጉድኣት ከምዘየለን ሙሉእ ምድላው ከምዝተገብረን እዮም ዝዛረቡ። እቶም ሓረስቶት ግን፡ ኣብ ገለ ሕርሻታት ኣብ ኣዝርእቶም ጉድኣት ከብጽሕ ከምዝጀመረ ይዛረቡ። ሙሴ ኣርኣያ ሙሩቅ ዩኒቨርስቲ ዓዲግራት ኮይኑ ወዲ ሓረስታይ እዩ። ኣብታ ካብተን እቲ ዕስለ ኣምበጣ ቀዲሙ ዝተርአየለን ጣብያታት ሓንቲ ዝኾነት፡ ጣበያ ጨርጨር ይነብር። እቲ ሎሚ ኣብ ወጀራት ዝረአ ዘሎ ካብኡ ምስ ተምሃሮ ኮይኖም ዘባረሩዎ ከምዝኾነ ይዛረብ። "ኣብ ኣግራባት፡ ኣዝራእትን ኣእካልን ጉድኣት ኣብጺሖም እዮም" ዝብል ሙሴ፡ ብርግጽ ክንዲ ብዝሖም ዝመረረ ጉድኣት ከምዘይኣብጸሑ ይዛረብ። ሕዚ ድማ፡ ማሩ ብዝተብሃለት ጣብያ ሓደሽ ዕስለ ይመጽእ ከምዘሎ ተዛሪቡ። "ካብ መንግስቲ ዝተዋደደ ሓገዝ እንድሕር ዘይተገብረ ብጣዕሚ ዘፍርሕ እዩ" ዝብል ስግኣት ድማ ኣለዎ። "ኣብ ዓፋር ኣትዩ ክበሃል ወረ ነይሩ እንተኾነ ዝኾነ ምድላዋት ኣይተገብረን። መንግስቲ'ውን ምስተጠቓዕና እዩ ክበጽሓልና ጀሚሩ። ባዕልና'ውን ተረባሪብናሉ ኢና" ይብል። "ምብራር'ምበር ካብኡ ወጻኢ ነቲ ዕስለ ንምጥፋእ ዝገበርናዮ ነገር የለን" ኢሉ። ገለ ሓበሬታ እንተሃቡዎም'ኳ ክንድቲ ዝድለ ግን ካብ መንግስቲ ዝረኸቡዎ ሓገዝ ከምዘየለ እዩ ዝገልጽ ሙሴ። ኩነታት ዘራእቲ ምክትል ሓላፊ ቤት ፅሕፈት ሕርሻን ልምዓት ገጠርን ወረዳ ራያ ዓዘቦ ኣቶ መናዬ፡ ጣፍ ምዕጻድ ተጀሚሩ ከምዘሎ ይዛረብ። እንተኾነ ኣብቲ ከባቢ ዓብዪ ስግኣት ፈጢሩ ዘሎ ኣብ ልዕሊ እቲ ገና ዘይፈረየ ምሸላ ከምዝኾነ ሓቢሩ። "ዘራእቲ ዓጺድና ኣይወዳእናን" ዝብል ኣይተ መናዬ፡ ዛጊድ ኣብ ዓበይቲ ከረናትን ኣእዋማነትን 'ምበር ኣብ ዘራእቲ ዘብጸሖ ጉድኣት የለን እዩ ዝብል። "ብኸመይ ደኣም ኣብ ዘራእቲ እናሓለፈ ጉድኣት ኣየብጸሐን ትብለኹም?" ክንብል ሓቲትናዮ። "ሕድሕዱ ሓረስታይ ብጭጉራፍን ካሊእ መንገድታትን እዩ ዝከላኸል ዘሎ። ተምሃሮ'ውን ተሓዊሶም ይዝምቱ ኣለዉ" ኢሉ። ሕዚ ሓደ ኣልጋ ናብ ዝተብሃለ ጣብያ ናብ ሰሜን ገጹ የምርሕ ከምዘሎ ይዛረብ፡ ኣብ ሕርሻ ርእሰ ማል ዘውፈረ ኣይተ ሞላ ኣማረ። "ንጎሆ ተኾይኑ ኣብ ውሽጢ ሰከንድታት እዩ ዝዓርፍ። ኣብ ሙቐት ጊዘ ግን ንደቒቓታት ኣብ ሰማይ ይጸንሕ"። እቲ ዝግበር ዘሎ ጻዕሪ ኣብ ኣእኻል ከይዓርፍ 'ምበር ንምጥፋእ ስለዘይኮነ፤ ካብቲ ስግኣት ነጻ ምዃን ከምዘይከኣል እዩ ዝዛረብ። "ብርግጽ ዘይምውሃድ ኣሎ" ዝብል ኣይተ ሞላ፡ ሓደ ጣብያ መጸኒ ክብል ጥይት የስምዕሞ፡ እቲ ዕስለ ተመሊሱ ናብቲ ዝነበሮ ከመዝመጽእ ይዛረብ። ቅድም ክብል... ኣብ መወዳእታ ወርሒ መስከረም፡ ኣብ ክልል ዓፋር ካብ ሽድሽተ ወረዳታት ንላዕሊ ዘጥቐዐ እዚ ዕስለ ኣንበጣ፡ ናብ ክልላት ኣምሓራን ትግራይን ክሳገር ከምዝኽእል ሰብ ስልጣነ እቲ ክልል ኣተሓሳሲቦም ነይሮም። እንተኾነ ክሳብ ናብ ዓዶም ዝኣቱ ካብ ምጽባይ ሓሊፎም ቀዲምካ ንምክልኻል ዝተገብረ ዝኾነ ጻዕሪ ከምዘየለ ንቢቢሲ ሓቢሮም ነይሮም። ነዚ ኣመልኪትና ሕቶ ዘቕረብናሉ፡ ሓላፊ ርክብ ህዝቢ ቢሮ ሕርሻ ሚክኤለ፡ እዚ ዕስለ ካብ ካልእ ቦታ እናተበገሰ ዝመጽእ ብምዃኑ መዓስ፣ ካበይን ናበይን ዝብል ምፍላጥ ኣይከኣልን እዩ ዝብል። እንተኾነ ግን "ገሚትና ስለ ዝጸናሕና ኣይተዳህለልናን" እዩ ዝብል። ብርግጽ "ከም ከቢድ ስግኣት ክውሰድ ኣይከኣልን" እውን ኢሉ። ንሓረስቶት ራዓዘቦን ሕንጣሎ ወጀራትን ግን እቲ ዕስለ ሕማም ርአሲ ኮይኑዎም ኣሎ፤ እቲ ካብ መንግስቲ ዝርከብ ሓገዝ'ውን ኣብዚ እተ ዝበሃል ኣይኮነን። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
